ПРОТОКОЛ № 5
от заседанието на Комисия по правни въпроси 
на Висшия съдебен съвет, проведено на 3 февруари 2014 г.

Днес, 3 февруари 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА									
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА 
						НЕЗАБРАВКА СТОЕВА
																
На заседанието присъстваха експертните сътрудници на комисията: Саша Харитонова –  директор дирекция “Правна” и Мартин Величков – старши експерт-юрисконсулт.

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Заявление за достъп до обществена информация от граждани и граждански организации.
- Молба от „СИБАНК” ЕАД във връзка с образувано гражданско дело по искова молба на ВСС.
- Решение на Комисия „Международна дейност” от 30.01.2014 г. относно предоставяне на допълнителна информация по Въпросника на Европейската комисия за ефективност на правосъдието /CEPEJ/.
- Упълномощаване на съдебен служител от отдел „Нормативна дейност и процесуално представителство", дирекция „Правна" в АВСС, за процесуално представителство.

Д Н Е В Е Н   Р Е Д:

1. ОТНОСНО: Обсъждане Правилник за администрацията на Върховен касационен съд.

КОМИСИЯТА ПО ПРАВНИ ВЪПРОСИ
Р Е Ш И:

1.1. Предлага на Висшия съдебен съвет на основание чл. 342, ал. 1 от Закона за съдебната власт да приеме Правилник за администрацията на Върховния касационен съд.
1.2. Точката да бъде включена в дневния ред за заседанието на ВСС на 13.02.2014 г.

2. ОТНОСНО: Списък на делата за м. февруари 2014 г., водени в отдел „НДПП”, дирекция „Правна”.

КОМИСИЯТА ПО ПРАВНИ ВЪПРОСИ
Р Е Ш И:

2.1. Приема за сведение списъка на делата за м. февруари 2014 г., водени в отдел „НДПП”, дирекция „Правна”.

3. ОТНОСНО: Решение на Комисията по дисциплинарни производства от 28.01.2014 г. във връзка с доклад на Силвия Илиева – и.д. главен секретар на ВСС за форма за водене на регистър на наказателни производства, образувани срещу магистрати, за запознаване и предложения.

КОМИСИЯТА ПО ПРАВНИ ВЪПРОСИ
Р Е Ш И:

3.1. Приема за сведение предоставената информация от Комисията по дисциплинарни производства във връзка с водене на регистър на наказателни производства, образувани срещу магистрати.
3.2. На 10.02.2014 г. от 11.00 ч. да се проведе съвместно заседание с Комисия „Професионална етика и превенция на корупцията”, Комисия по дисциплинарни производства и Комисия по предложенията и атестирането, за формиране на проект на решение и предложение до Висшия съдебен съвет за създаване на форма за проследяване на наказателните производства срещу магистрати.

4. ОТНОСНО: Решение на Комисия „Професионална етика и превенция на корупцията” от 20.01.2014 г. във връзка с изготвяне на План-график за изпълнение на мерките, предвидени в Стратегията за превенция и противодействие на корупцията в съдебната система за 2014 г.

КОМИСИЯТА ПО ПРАВНИ ВЪПРОСИ
Р Е Ш И:

4.1. Приема за сведение решението на Комисия „Професионална етика и превенция на корупцията” от 20.01.2014 г. във връзка с изготвяне на План-график за изпълнение на мерките, предвидени в Стратегията за превенция и противодействие на корупцията в съдебната система за 2014 г.

5. ОТНОСНО: Решение на Комисия „Професионална квалификация, информационни технологии и статистика” от 21.01.2014 г. във връзка със становище на проф. дмн Евгения Стоименова от БАН, за запознаване.

КОМИСИЯТА ПО ПРАВНИ ВЪПРОСИ
Р Е Ш И:

5.1. Приема за запознаване становището на проф. дмн Евгения Стоименова от БАН. При възникване на допълнителни въпроси, същите да се отправят към Комисия „Професионална квалификация, информационни технологии и статистика”.

6. ОТНОСНО: Жалба от Радослав Кадийски от гр. София, изпратена от Върховна касационна прокуратура.

КОМИСИЯТА ПО ПРАВНИ ВЪПРОСИ
Р Е Ш И:

6.1. Изпраща жалбата на Радослав Кадийски от гр. София на председателя на Софийски районен съд за вземане на мерки по случая, като за резултатите бъде уведомена Комисията по правни въпроси в едномесечен срок.
6.2. Копие от писмото да се изпрати на жалбоподателя за сведение.

 7. ОТНОСНО: Обхват и структура на Годишния доклад на Висшия съдебен съвет за 2013 г.

КОМИСИЯТА ПО ПРАВНИ ВЪПРОСИ
Р Е Ш И:

7.1. Предоставя проекта на Обхват и структура на Годишния доклад на Висшия съдебен съвет за 2013 г. на постоянните комисии на ВСС за предложения в срок до 10.02.2014 г.
7.2. Предлага на Висшия съдебен съвет да приеме Обхват и структура на Обобщения годишен доклад на Висшия съдебен съвет за 2013 г.
7.3. Точката да бъде включена в дневния ред за заседанието на ВСС на 13.02.2014 г.

8. ОТНОСНО: Допълване Годишния план за дейността на Комисията по правни въпроси за 2014 г.

КОМИСИЯТА ПО ПРАВНИ ВЪПРОСИ
Р Е Ш И:

8.1. ОТЛАГА окончателното приемане на Годишния план за дейността на Комисията за следващото заседание на 10.02.2014 г.

	ДОПЪЛНИТЕЛНИ ТОЧКИ:

9. ОТНОСНО: Заявление за достъп, вх.№96-00-033/30.01.2014г. до обществена информация от граждани и граждански организации.

КОМИСИЯТА ПО ПРАВНИ ВЪПРОСИ
Р Е Ш И:

9.1. Исканата информация не представлява обществена по смисъла на чл. 2, ал. 1 от ЗДОИ, тъй като не покрива критериите както за официална, така и за служебна според посочените в чл. 10 и чл. 11 от същия закон законови определения за видовете информация.
9.2. Решението да се предостави на отговорния служител от АВСС, съгласно Вътрешните правила за достъп до обществена информация.

10. ОТНОСНО: Молба от „СИБАНК” ЕАД във връзка с образувано гражданско дело № 333/2013 г. пред Окръжен съд гр. Ямбол от искова молба от ВСС.

КОМИСИЯТА ПО ПРАВНИ ВЪПРОСИ
Р Е Ш И:

10.1. Да се изиска от „СИБАНК” ЕАД предложение на проект на споразумение по посоченото дело, след което да се определи дата за среща.

11. ОТНОСНО: Решение на Комисия „Международна дейност” от 30.01.2014 г. относно предоставяне на допълнителна информация по Въпросника на Европейската комисия за ефективност на правосъдието /CEPEJ/.
КОМИСИЯТА ПО ПРАВНИ ВЪПРОСИ
Р Е Ш И:
11.1. Възлага на Мартин Величков – старши експерт-юрисконсулт да подготви проект на отговор по поставените въпроси 87 и 89, който да бъде предоставен на Комисия „Международна дейност”, по компетентност.

12. ОТНОСНО: Упълномощаване на съдебен служител от отдел „Нормативна дейност и процесуално представителство", дирекция „Правна" в АВСС, за процесуално представителство.
•	/точката да бъде включена като допълнителна в дневния ред за заседанието на ВСС на 06.02.2014 г./

Комисията по правни въпроси предлага на Висшия съдебен съвет да вземе следното решение:
ПРОЕКТ

ВИСШИЯТ СЪДЕБЕН СЪВЕТ
Р Е Ш И :

12.1. УПЪЛНОМОЩАВА Деница Петрова Захариева - старши експерт-юрисконсулт" в отдел "Нормативна дейност и процесуално представителство", дирекция „Правна" да представлява Висшия съдебен съвет пред органите на съдебната власт и органите на изпълнителната власт.

ПРЕДСЕДАТЕЛ
НА КОМИСИЯТА:/П/		     
                          ЮЛИАНА КОЛЕВА